  Туспуктэм: Григорий Фомин Наталия Сильвестрова 2023-тӥ арлэн тямысэтӥ арняяз, 20-26 тулыспалэ, пуэд но паласькись лек вирус инфекциос вӧлмемен сэрен Балезино ёросысь одӥг нылпи садэз ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Со сяна, 34 школаысь 74 классъёсты но 24 нылпи садысь 29 группаосты ворсазы. Кылем арня ӵоже элькунысь эмъюртъёсы 12 сюрс 537 адями кынман висёнъёсын вазиськиз, со пӧлын 14 аресозь 7 сюрс 356 пиналъёс. Тужгес трос висисьёс 6 аресозь пианлъёс пӧлын: 2 аресозь – 1 сюрс 172 адями, 3-6 аресъемъёс пӧлын – 2 сюрс 239. 227 учырын лабораториос пуэд вирусъёсты шараязы. Паласькись лек вирус инфекциосын но пуэдэн висисьёслэн лыдзы тужгес трос вал Каракулино но Вотка ёросъёсын, Глазкарын но Воткаын. Тодэ вайытом, арня азьвыл Удмуртиын 16 сюрс 144 адями паласькись лек вирус инфекциосын эмъюрттэтлы вазиськиз вал, 335 учырын пуэд вирусъёсты шараязы. Тегъёс: Тазалык нылписад висён Удмуртия  